Hermann Lange

Hermann Lange (16. aprill 1912 Leer – 10. november 1943 Hamburg) oli saksa katoliku preester ja märter, kes hukati Natsi-Saksa režiimi poolt Hamburgi vanglas pea maharaiumise teel. Ta oli üks neljast Lübecki märtrist. Lange kuulutati 2011. aastal paavst Benedictus XVI poolt õndsaks.

 Elulugu 
Hermann Lange sündis 1912. aastal Leeris navigatsiooniõpetaja peres. Noorusest saati avaldas talle mõju tema samanimeline onu, kes oli Osnabrücki katedraali dekaan. Gümnaasiumis õppides liitus Lange katoliikliku õpilasliikumisega Neudeutschland. Pärast gümnaasiumi lõpetamist õppis ta Berliini ülikoolis Romano Guardini käe all.

1938. aasta 17. detsembril pühitseti Lange preestriks.Lk 40 (Schäfer, 1946) Ta teenis koos Eduard Mülleri ja Johannes Prassekiga vikaarina Lübecki Jeesuse Pühima Südame kirikus. Preestrina keskendus ta peamiselt noorte juhendamisele.

Lange oli natsipartei suhtes kriitiline. Koos teiste preestritega levitas ta Münsteri piiskop Clemens August von Galeni natsivastaseid jutlusi. Pihtimusi kuulates seletas Lange tihti noortele sõduritele, et Natsi-Saksamaa eest sõdimine läheb usu ning moraalide vastu. Lange arreteeriti 15. juunil 1942 Gestapo poolt, lisaks temale võeti vangi ka Müller, Prassek ja kohalik luteri pastor Karl Friedrich Stellbrink. Neid süüdistati riigireetmises. Lange avaldas oma kirjades arvamust, et nii luteri kui ka katoliku kiriku hilised kannatused on mõlemad üksteisele lähemale toonud.

Lübecki vanglas pakkus ta teistele katoliiklastele igal hommikul salaja armulauda, mille leiva ja veini korrapidaja pesukorvi peidetuna tõi. Gestapo ametnikud lubasid Langele Uue Testamendi, mis talle palju lohutust andis.Lk 49-50 (Schäfer, 1946) Enne hukkamist viidi vangid üle Hamburgi vanglasse.

Lange lootis, et talle antakse armu ning kui vanglakaplan Behnen talle 10. novembril 1943 kell 13 teatas, et ta viie tunni pärast hukatakse, tuli see talle üllatusena. Hiljem Lange rahunes ning kirjutas oma lähedastele mõned kirjad. Enne kella 18 riietasid valvurid Lange lahti ning sidusid tal käed selja taha. Vanglakaplan ulatas talle risti, mida Lange suudles. Pärast seda palus ta enda kongist neitsi Maarja ja Jeesuslapse pilti, mille ees ta palvetas. Seejärel juhatati ta giljotiini ette.Lk 60-62 (Schäfer, 1946) Hukkamise viis läbi Friedrich Hehr. Lange viimased sõnad olid:Lk 63 (Schäfer, 1946)

Lange surnukeha kremeeriti. Tema urn maeti algselt Leeri, kuid hiljem paigutati Lübeckisse Jeesuse Pühima Südame kirikusse.

 Viited 

 Kirjandus 
 Schäfer, Josef. Wo seine Zeugen sterben ist sein Reich. Briefe der enthaupteten Lübecker Geistlichen und Berichte von Augenzeugen. Hamburg. 1946.

Kategooria:Saksamaa katoliku vaimulikud
Kategooria:Märtrid
Kategooria:Sündinud 1912
Kategooria:Surnud 1943